יוסף שילוני: "אנחנו בוחרים בחיים ומודים לעם ישראל על התמיכה והעידוד"
שנה וחצי אחרי שהחייל אלמוג שילוני ממודיעין נרצח בתחנת הרכבת ההגנה בתל אביב, הורשע נור א-דין או חאשיה ברצח. אביו יוסי שילוני מנהל סניף יוחחנוף בעיר ומי שקרא את היזכור בטקס בהר הרצל: "אנחנו סומכים על הפרקליטות שימוצה הדין עם הרוצח"
בית המשפט המחוזי בתל אביב הרשיע היום, רביעי, את נור א-דין אבו חאשיה ממחנה הפליטים עסכר בשכם ברצח החייל אלמוג שילוני לפני שנה וחצי בתחנה הרכבת ההגנה בתל אביב.
השופטת מרים דיסקין ציינה בהכרעת הדין כי התקיפה לא היתה ספונטנית. הרוצח רכש מראש סכין בשוק הפשפשים והתכוון לרצוח חייל. הוא הודה בעדות בבית המשפט שהוא רצח את החייל ורצה לקחת את נשקו כדי להמשיך במלאכה.
אבו חאשיה נכנס לישראל ב-9 בנובמבר 2014 במטרה לדקור חייל. הוא הגיע לדירה ריקה ביפו, ובבוקר למחרת חיפש עבודה. משלא מצא, קנה סכין בשוק הפשפשים. בסביבות 12 בצהריים הוא התנפל על שילוני ודקר אותו שוב ושוב, אף ששילוני נאבק בו. המחבל ניסה לחטוף את נשקו, אך אזרח שהגיע למקום היכה אותו והבריח אותו. אבו חאשיה נתפס בקומה רביעית בבניין סמוך לזירה על ידי שלושה לוחמי מג"ב.
שילוני מת מפצעיו יום אחרי הפיגוע והובא למנוחות במודיעין. משפחתו החליטה להנציח את זכרו על ידי הקמת בית לחיילים בודדים שנראה בית אלמוג שילוני שנמצא במודיעין.
יוסף שילוני, אביו של החייל המנוח, שקרא את היזכור בטקס הדלקת המשואות בהר הרצל, ביום העצמאות, אמר בתום הדיון: "הכאב עצום, האובדן עצום. את אלמוג אי אפשר להחזיר. אנחנו סומכים על הפרקליטות וגם על בית המשפט שימוצה מלוא הדין עם הרוצח הנתעב הזה. אנחנו בוחרים בחיים ומשתדלים להמשיך ומודים לעם ישראל על התמיכה והעידוד".